Source: http://docplayer.fi/2882202-Sankarihautausmaiden-perinne-hoito-ja-kunnostus.html
Timestamp: 2016-10-22 22:02:04+00:00
Document Index: 1746858

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐Sankarihautausmaiden perinne, hoito ja kunnostus
Download "Sankarihautausmaiden perinne, hoito ja kunnostus"
1 Sankarihautausmaiden perinne, hoito ja kunnostus2 3 Sankarihautausmaiden perinne, hoito ja kunnostus4 Museoviraston rakennushistorian osaston ohjeita ja oppaita 2 Työryhmä: Elisa Heikkilä, Museovirasto (muistomerkkien hoito ja kunnostus, toimitus), Harri Palo, Kirkkohallitus (hautausmaa-alueiden ja viherympäristön perinne, hoito ja kunnostus), Ahti Sirkiä, Kaatuneiden Muistosäätiö (esipuhe), Laura Tuominen, Museovirasto (historia, hoitovelvoite, vastuut ja lait, toimitus), Marja-Leena Ikkala, Museovirasto (toimitus), Soile Tirilä, Museovirasto (kuvatoimitus), Työryhmä kiittää Liisa Lindgreniä artikkelista. Graafinen suunnittelu ja taitto: Maikki Rantala, Praxis Oy Paino: Art-Print Oy, Helsinki 2008 isbn issn5 Sankarihautausmaiden perinne, hoito ja kunnostus Esipuhe 4 1. Historiaa Sankarihautausmaiden taidetta 6 Sankarihautausmaiden historiaa ja hoidon perinteitä 10 ii. Hallinto Hoitovelvoite, vastuut ja lainsäädäntö 13 iii. Hoito Viheralueiden hoitosuunnitelma 15 Nurmikon hoito 16 Istutukset 16 Käytävät 17 Muistomerkkien hoito 17 iv. Kunnostus Sankarihautausmaan kunnostussuunnitelma 19 Kunnostussuunnitelman laatiminen 20 Inventointi 22 Puuston vaaliminen 22 Kulkuväylät 23 Muurit, portaat, luiskat, pergolat 23 Muistomerkkien kunnostus 23 Värjäytymät ja tahrat 24 Kivien lohkeaminen 24 Materiaalit 25 Puuristit 25 Kultaus 25 Perustusten korjaus 26 Valaistus 26 Kirjallisuutta 276 Heikki Valli, Isonkyrön seurakunta Pertti Runolinna, Pornaisten seurakunta Kaatuneitten päivän juhlatilaisuus Pornaisten sankarihautausmaalla toukokuussa Koululaisia kokoontuneena juhlatilaisuuteen Isonkyrön sankarihautausmaalle. Esipuhe Suomen sodanjohto päätti talvisodan aikana, että kaatuneet siirretään haudattaviksi kotiseutunsa hautausmaille. Tätä käytäntöä ei muissa sotia käyneissä maissa samalla perusteellisuudella noudatettu. Näin meillä syntyi taistelukentän ja kotirintaman välille dramaattinen yhteys vainajien siirron ja kotiseudulla hautaamisen seurauksena. Suomen Aseveljien Liiton aloitteesta perustettiin keväällä 1943 Kaatuneiden Muistotoimikunta, aluksi Sankarivainajain Muistotoimikun ta. Sen puheenjohtajana toimi piispa Eino Sormunen ja siihen kuuluivat Aseveljien Liiton edustajien lisäksi Suomen Arkkitehtiliiton, Suomen Kuvanveistäjäin liiton, opetusministeriön, Kaupunkiliiton, Maalaiskuntien liiton, Suomen Kirkon Seurakuntatyön Keskusliiton sekä Sotaleskien Huolto ry:n, myöhemmin Kaatuneitten Omaisten Liitto ry:n edustajat. Kaatuneiden lukumäärän kasvu jatkosodan aikana aiheutti suuria pulmia monilla hautausmailla. Kaatuneiden Muistotoimikunta antoi asian tuntija-apua ja ohjasi kaatuneiden muiston vaalimista koskevissa kysymyksissä. Se tarjosi kunnille ja seurakunnille yhteyksiä arkkitehteihin ja kuvanveistäjiin, jotka laativat sankarihauta-alueiden suunnitelmia ja työstivät muistomerkkejä. Kun Suomen Aseveljien Liitto valvontakomis sion vaatimuksesta lakkautettiin, perustettiin Kaatuneiden Muistosäätiö, joka tuki pyrkimyksiä saattaa sankarihautausmaita niiden arvoa vastaavaan kuntoon. Yhdessä Kaatuneiden Muistotoimikunnan kanssa Muistosäätiö järjesti hautausmaa-arkkitehtuuria ja muistomerkkejä koskevia kilpailuja sekä palveli korvauksetta seurakuntia sankarihautausmaita koskevissa asioissa. Runsaat kuusi vuosikymmentä sitten luotiin puitteet ja käytännöt, jotka kasvoivat sankarivainajiemme muiston vaalimisen arvokkaaksi perinteeksi. Hyvin hoidetut sankarihautausmaat ovat rakentaneet kansakunnan muistia. Niiden koruttomuus ja hiljainen kauneus siirtävät kaatuneiden muiston aina uudelle sukupolvelle. Seurakunnat ovat kiitettävästi huolehtineet sankarihauta-alueiden asianmukaisesta hoidosta ja kunnossapidosta, mutta myös vapaaehtoistyötä tarvitaan. Kaatuneiden lähiomaisten ja veteraaniveljien rivit ovat kuitenkin harventuneet, ja kansalaisten omakohtaiset muistot kohtalon päivistä eivät enää pitkään ohjaa yhteistä arvomaailmaamme. On tullut aika siirtää sankarihautausmaiden hyvä hoitoperinne ja kaatuneiden muiston vaaliminen seuraaville sukupolville. Kaatuneiden Muistosäätiö, Kirkkohallitus, Mu seovirasto ja Tammenlehvän perinneliitto ovat kustantaneet tämän julkaisun edistämään näitä päämääriä. Isänmaan puolesta -muistomerkin ja sankarihautausmaan on suunnitellut Jussi Vikainen 1954 Muurlaan.7 5 Liisa Ahola, Muurlan seurakunta8 1 Historiaa Sankarihautausmaiden taidetta Liisa Lindgren Talvi- ja jatkosodassa kaatuneiden muistopatsaat hallitsivat Suomen julkista kuvanveistoa 1940-luvun lopulta lähtien yli kymmenen vuoden ajan. Sankaripatsaita pystytettiin nopeassa tahdissa ympäri maata osoittamaan, että isänmaa antoi arvoa sen puolesta annetulle uhrille. Lukuisilla paikkakunnilla noudatettiin kuvanveistäjien ja arkkitehtien toivetta muistomerkkikilpailuista, vaikka suora tilaus olisi säästänyt niukkoja varoja. Kilpailutehtäviin kuului tavan mukaan muistomerkin ohella hauta-alueen suunnittelu hautakivineen, käytävineen ja istutuksineen, mikä antoi lähtökohdan monen arkkitehdin ja kuvanveistäjän pitkäaikaiselle yhteistyölle. Pääkaupungin sotamuistomerkkien toteuttaminen eteni kuitenkin hitaasti. Uudessa poliittisessa ilmapiirissä oli tarkoituksenmukaista noudattaa niukkaa linjaa. Hietaniemen sankarihautausmaa valmistui keväällä Wäinö Aaltosen toteuttamaa Mannerheimin hautamuistomerkkiä lukuun ottamatta hauta-alueen ratkaisut ovat lähinnä arkkitehtonisia. Monumentaaliveistosta ei kilpailusta huolimatta toteutettu, ja Aaltosen piirtämä, väliaikaiseksi tarkoitettu suurikokoinen risti jäi pysyväksi. Sisällissodan muistomerkkien kuvasto ei ollut ymmärrettävistä syistä enää talvi- ja jatkosodan jälkeen käyttökelpoista. Ero korostuu hautausmailla, joilla sankarihauta-alueet muistomerkkeineen on sijoitettu lähekkäin. Myös kaatuneiden määrässä alueet eroavat olennaisesti toisistaan. Sisällissodan yksinkertaiset muistokivet oli koristettu kuusenhavusymbolein tai vapaudenristillä. Näyttävien muistomerkkien sopusuhtainen ja vakaakatseinen heeros saattoi olla nostettu korkealle jalustalle yksinäisenä aatteensa eduskuvana, jonka varustus, kilpi, keihäs, miekka ja kypä rä liit tyivät perinteisiin rohkeuden ja mielenlujuuden kuva-aiheisiin. Antiikin Kreikan taiteesta lainatut piirteet palvelivat myyttisen sankariajan ja vapauden referenssinä. Ulla-Maija Kytölä, Salo-Uskelan seurakunta Aulis Blomstedtin ja Sakari Tohkan suunnittelema Salon-Uskelan muistomerkki liittyy omaperäisellä tavalla hautataiteen 6 perinteeseen. Vanhan kellotapulin perustukset toimivat symbolisena elämän ja kuoleman välitilana. Tapulin sisätilassa Tohkan 1951 muotoilema suuri pronssikello soittaa sielunkelloja sodan vainajille. Kelloa koristaa sitaatti Goethen Faustista: Yksin jää et kussa lietkin / sillä sinut tuntenemme. / Käymään tummat tuonen tietkin / sua saattaa sydämemme.9 Viittaukset antiikkiin ja klassistinen muotokieli siirrettiin talvi- ja jatkosodan muistomerkeissä syrjään jo poliittisen korrektiudenkin vuoksi, mutta tehtävä antoi jälleen rajat ilmaisullisille valinnoille. Uuden, realismiksi kutsutun ilmaisun sekä uudistetun kuvaohjelman koettiin vastaavan suomalaisen demokratian tarpeita ja tavoittavan sodan yhdistämän kansan. Nyt arkisiksi ja raskasrakenteisiksi muuttuneet sankarit laskeutuivat matalille, helposti lähestyttäville jalustoille. Kahden ja kolmen sotilaan ryhmät kantoivat veljellistä vastuuta toisistaan. Tyypiteltyjen sotilashahmojen näennäinen kansanomaisuus painotti yhteisöllisyyttä: yhteinen päämäärä ylitti yksilölliset tavoitteet. Kaatuneille pystytettyjen muistomerkkien kuva-aiheet voi jakaa, kuten hautataiteessa yleensäkin, kaipauksen ja hyvästijätön sekä tulevaisuuden ja jatkuvuuden teemoihin. Sotamuistomerkkien klassisiin perusteemoihin kuuluva haavoittunut tai kuoleva sotilas rinnastui toisinaan Kristuksen sovitusuhriin. Muistomerkkien nöyrtynyt sotilas painoi päänsä tehtävänsä ja uhrin välttämättömyyden edessä. Sankaripatsaiden tyypillinen aihe oli variaatio klassisesta sankarin lähdöstä, sotilaspukuisesta isästä jättämässä jäähyväisiä vaimolleen ja lapsilleen. Usein toistui myös äidin ja lapsen surijateema: tulevaan tähyävä äiti lapsineen korosti jälkipolvien edestä annetun uhrin merkitystä. Perheyhteyden korostamiselle oli suorastaan sosiaalinen tilaus. Sotaa seurannut kaupungistuminen, teollistuminen ja elinkeinoelämän rakennemuutos sekä vähittäinen siirtyminen kulutusyhteiskuntaan muuttivat monin tavoin suomalaista yhteiskuntaa ja uhkasivat agraariyhteisön normeja. Sota ja sen jälkeinen modernisaatioprosessi oli myös sotkenut sukupuolirooleja. Kristillis-siveelliseen etiikkaan kuuluvin kodin, uskonnon ja isänmaan arvoin lujitettiin patriarkaalista yhteiskuntajärjestystä. Muistomerkit tarjosivat työtä taiteilijoille. Lukuisia sankaripatsaita tekivät mm. Emil Filén, Eino Räsänen, Viljo Savikurki, Armas Tirronen, Aimo Tukiainen ja Jussi Vikainen. Wäinö Aaltosella oli sekä vahva perinteen tuntemus että halu uudistaa kuvakonventioita. Suositun enkeliaiheen yksi vaikuttavimmista muunnelmista on Lahden sankaripatsas Rauha eli Vapauden hengetär (1952), jonka kookas graniittihahmo, siivetön enkeli tai hengetär siunaa kaatuneita. Alastaron Elämän ja kuoleman rajalla -muistomerkin ( ) aihe on klassinen: sankari muuttuu tähtisikermäksi. Tähtikuvion voi nähdä myös lumena ja pakkasena, symbolistisen taiteen kuoleman kuvana. Muistomerkeissä kuolema esitettiin arvokkaana uhrina. Aaltonenkin kuvasi sodan julmuutta vain Veli-Matti Partanen, Kuopion ev.lut. seurakuntayhtymä Essi Renvallin Kuopion Hatsalaan 1951 tekemä sankarimuistomerkki Haavoittunut sotilas on variaatio Pietà-aiheesta. 710 Hautamuistomerkkien enkelit on esitetty vainajien saattajina tai voittoisina hahmoina, kuten Sakari Tohkan 1954 tekemässä Mäntän sankaripatsaassa. Mäntän seurakunta viittauksenomaisesti ja etäännytettynä Kauhajoen sankaripatsaassa (1952). Monet rajan taakse jääneiden vainajien muistomerkeistä olivat yksinkertaisia, Karjalan vaakunalla koristettuja muistokiviä. Vuonna 1955 Porin sankarihauta-alueelle lisättiin Aimo Tukiaisen Karjalaan jääneiden vainajien muistoksi tekemä Kultakäkönen. Sen mustagraniittinen lintu pronssiristin äärellä on tulkittavissa kotimaiseksi tai erityisesti karjalaiseksi versioksi hautataiteen perinteisestä sielunlinnusta. Vielä vuosikymmeniä sodan päättymisen jälkeen Karjalaan jääneille vainajille on pystytetty muistomerkkejä kuten Lappeenrantaan vuonna 1993 Kauko Räsäsen tekemä Äiti Karjala. Aimo Tukiaisen Porin kaatuneiden muistomerkkiä (1952) pidettiin jo aikanaan poikkeuksellisen onnistuneena. Se käsitteli sotaa ja elämän jatkuvuutta viiden erillisen aiheen kautta, joista muodostuu kertomus. Isänmaa kutsuu, Etulinjoilla, Matkan pää, Risti kirkastuu ja Elämä jatkuu kartoittavat aikansa suomalaisten sankarimuistomerkkien peruskuvaston. Figuurit on koottu kahdelle pitkälle jalustalle, jotka muodostavat hauta-alueen aidan. Tilasuunnitelma syntyi Tukiaisen ja arkkitehti Osmo Siparin yhteistyönä. Saija Rimpelä, Porin ev.lut. seurakuntayhtymä Aimo Tukiaisen vuonna 1952 paljastettu moniosainen Porin muistomerkki on 8 eeppisesti koostettu synteesi sankarimuistomerkkien perusteemoista.11 Portti erottaa miesten ja naisten maailmat sotarintaman kotirintamasta. Rintamalle lähtee nuori mies, ja sinne jää vanha sotilas. Sotaan lähtevä mies on kääntynyt katsomaan taakseen: katsojan on helppo kuvitella, että hän näkee äidin ja lapsen, lyhyellä jalustalla esitetyn kodin ja jatkuvuuden kuvan. Pieni poika on puolestaan nostanut katseensa tuleviin velvoitteisiin. Pojan ja sotaan lähtevän miehen katseiden kautta syklinen tarina palaa lopusta alkuun. Kyseessä on sankarieepos, jonka yksilöitä suurempaa tarinaa painottaa teoksen herooinen koko. Vuonna 1963 valmistunut Tukiaisen Imatran Tainionkosken sankaripatsas Vaiennut linnake kertoi sodasta tavalla, jota ei sankaripatsaissa ollut aiemmin nähty. Tyylillisestikin uudenlaisen informalistisen veistoksen abstrahoitu muotokieli on mahdollista ymmärtää myös kirjaimellisesti, tuhotun linnakkeen ja särkyneen betonin kuvana. Fragmentaarinen teos ei tarjoa etenevää kertomusta, ei huipennusta, ei alkua eikä loppua: se esittää tuhon lähikuvan, tyhjän näyttämön vailla sankareita. Sitä hallitsee nimensä mukaisesti äänetön, etäännytetty päättymisen tunne. Tukiaisen Vaiennut linnake siirsi historiaan san karipatsaiden idealisoidun realismin ja vasta- Aimo Tukiaisen Imatran Tainionkoskelle suunnittelema muistomerkki Vaiennut linnake si modernisoitumisen paineisiin. Kritiikki oli jo pitkään syyttänyt sotamuistomerkkejä kaavamaisuudesta ja taiteellisen kunnianhimon puutteesta. Muistomerkkien, joita oli ennen pidetty veistäjille kiitollisena työmaana, nähtiin ehkäisseen vapaan luovan työn. Taiteellisen uudistumisen vaatimuksissaan aikalaiskritiikki ei aina huomannut, että muistomerkkien joukossa oli myös monia taiteellisesti ansiokkaita teoksia. Sodat kokeneelle Suomelle sankaripatsaat tarjosivat kuitenkin yhteisiä muistojen paikkoja, joiden tarkoituksena oli myös lujittaa kansalaisyhteiskunnan konsensusta. Kuvataiteen keskusarkisto Soile Tirilä, Museovirasto Tapio Wirkkalan 1958 suunnitteleman Kalvolan sankarimuistomerkin kuuteen kivijalkaan on merkitty sotavuosi. Graniittipaaden yläpinnassa on kaatuneiden lukumäärään viittaavat uhrikuopat kuin kuppikivessä. Kaatuneiden nimet on kaiverrettu moderniksi draperiaksi tyylitellyn klassisen enkelin helmoihin. 912 Sankarihautausmaiden historiaa ja hoidon perinteitä Sankarihauta-alueet ja niiden muistomerkit ovat tärkeä osa suomalaista hautausmaakulttuuria. Niiden korkeatasoinen suunnittelu ja hoito ovat vaikuttaneet suomalaiseen hautausmaiden ja vainajien leposijojen vaalimiseen yleensä. Ensimmäistä kertaa sankarihaudat ilmestyivät Suomen kirkkomaille talvella Sisällissodan valkoisen puolen kaatuneet haudattiin tuolloin kotiseurakuntiensa hautausmaille muodostetuille omille alueilleen, joille pystytettiin myöhemmin myös sankaripatsaita. Punaisten hautapaikat sijaitsivat usein syrjäisissä paikoissa, ja niitä muistettiin vuosikymmenien ajan vähemmän julkisesti. Muistaminen virallistui vuonna 1940, jolloin ylipäällikkö Mannerheimin kehotuksesta vietettiin ensimmäistä kertaa kaikkien Suomen sotavainajain päivää 19. toukokuuta, nykyisin Kaatuneitten muistopäivää. Tämän jälkeen pystytettiin muistomerkkejä myös vuonna 1918 kaatuneille punaisille moniin seurakuntiin, joissa niitä ei vielä ollut. Jyväskylän Vanhan hautausmaan sankarihaudat Uhriliekki-muisto - merk keineen suunnitteli 1922 Gunnar Finne. Alueelle on haudattu myös talvi- ja jatkosodan kaatuneet. Uudelleenjärjestelyt Aulis Blomstedtin. Antti Pekuri, Jyväskylän kaupunkiseurakunta Ahti Aho, Soinin seurakunta Inskriptiot eli piirtokirjoitukset kuuluvat usein muistomerkkiin. Soinin sankarihautausmaata vartioivien Helvi Hyvärisen 10 vuonna 1956 tekemien leijonapatsaiden jalustassa on Yrjö Jylhän tekstiä. Taustalla vuoden 1918 sodan muistomerkki.13 Talvisodan ja jatkosodan aikana lähes kaikki kaatuneet suomalaiset sotilaat kuljetettiin omille kotipaikkakunnilleen. Näin sankarihautajaiset voitiin järjestää kotiseudulla, ja sodan uhrit jäivät konkreettisesti lähelle yhteisöään. Sodassa kadonneet saivat kotiseurakuntiensa sankarihautausmaille omat muistomerkkinsä. Käytäntö poikkesi keskieurooppalaisista perinteistä, suurista kenttäja sotilashautausmaista ja tuntemattoman sotilaan haudoista. Yhtenäinen sankarihauta-alue sijoitettiin hautausmaalle arvokkaalle paikalle, mikäli mahdollis ta lähelle kirkkoa ja sisällissodan valkoisten hautojen viereen. Sotien jälkeen sankarihautojen valkoisten puuristien rivistöt haluttiin korvata pysyvämmillä hautakivillä tai kiviristeillä. Samalla perustettiin seurakuntien ja kuntien yhteisiä sankaripatsastoimikuntia ja sankaripatsasrahastoja yhteisen muistomerkin hankkimiseksi sankarihauta-alueelle. Eri yhteisöjen ja laajojen kansalaispiirien muodostama Sankarivainajien Muistotoimikunta, vuoden 1945 jälkeen Kaatuneiden Muistotoimikunta, välitti seurakunnille apuaan niiden sankarihautaalueiden suunnitteluun kuin sankaripatsaiden hankintaan. Vuonna 1943 ilmestyneessä Sankarihaudat -julkaisussaan toimikunnan taiteellisen jaoston puheenjohtaja, arkkitehti Rafael Blomstedt korosti maaston muotojen ja luonteen hyödyntämistä sankarihauta-alueiden asemakaavallisessa suunnittelussa ja sankaripatsaan sijoittamisessa perinteisen, keskiakseliin perustuvan symmetrian vaihtoehtona. Alueen rajaaminen erilaisin pensas- ja puuistutuksin tai muurirakentein saattoi olla tarpeen rauhallisen ja juhlavan kokonaisvaikutelman saamiseksi. Sankaripatsaan laatoitetulle Wäinö Aaltosen ja Aulis Blomstedtin suunnittelema, kivipeite- ja kasvillisuusalueista koostuva Säynätsalon sankarihautakumpu vastavalmistuneena ja nykyasussaan. Nils Erik Wickberg, Suomen rakennustaiteen museo Marja Terttu Knapas, Museovirasto 1114 Pekka Huttunen, Lohjan seurakunta Lohjan sankarihauta-alueen Pyhän Laurin kirkkomaalla on suunnitellut Ilmari Wirkkala. Kotkan levitettyjä siipiä kuvaavalla metallirakenteisella seinällä kasvaa villiviini. edustalla tuli jättää riittävästi tilaa pientä juhla- ja seremonia-aukiota varten. Sodassa kadonneiden vainajien muistaminen kotiseurakuntiensa sankarihautausmailla oli myös hoidettava. Monet aikansa arkkitehdeistä, mm. Märta Blom stedt, Erik Bryggman, Hilding Ekelund, Aarne Ervi, Aarne Hytönen, Veikko Larkas, Veikko Leistén, Aili ja Niilo Pulkka, Viljo Rewell, Tarja ja Esko Toiviainen ja Eino Tuompo suunnittelivat yhteistyössä kuvanveistäjien kanssa seurakuntien sankarihauta-alueita. Monet heistä osallistuivat aktiivisesti Kaatuneiden Muistotoimikunnan toimintaan. Lukuisia sankarihauta-alueita suunnitteli myös Hautausmaiden ystävät r.y ja sen toiminnanjohtaja, suomalaisen hautausmaa-arkkitehtuurin kehittäjänä tunnettu Ilmari Wirkkala poikansa Tauno Wirkkalan kanssa. Kaatuneiden Muistotoimikunnan vuonna 1949 tekemässä opasvihkosessa Sankarihaudat annettiin käytännön ohjeita muun muassa sankarihauta-alueista sekä niiden hoitamisesta. Ohjeiden mukaan alueen jatkuvaan kunnossa pysymiseen oli kiinnitettävä yhtä suurta huomiota kuin sen rakentamiseen. Ohjeet lähtivät käytännön realismista: Silloinkin, kun hauta-alueen perusteellista, jatkuvaa hoitoa ei ollut mahdollista järjestää, oli lauantaisiivous kuitenkin aina suoritettava. Lehdet oli lakaistava pois, hiekkakäytävät ja aukeat haravoitava, kasvien kellastuneet lehdet nypittävä ja omaisten tuomat kuihtuneet kukat poistettava. Hiekkakäytävät neuvottiin opasvihkosessa pi - tämään rikkaruohottomina ja nurmet leikkaamaan joka toinen viikko. Poudan aikana nurmikko ja perennat oli kasteltava. Mahdollisesti kuolleet yksilöt tuli korvata uusilla, joita saatiin toisia kasveja jakamalla. Rikkaruohot tuli nyppiä pois, samoin mahdollinen sammal. Muutaman vuoden väliajoin maata oli lannoitettava. Pensasaidat neuvottiin leikkaamaan vuosittain kasvukauden ulkopuolella. Ruusut sekä muut arat perennat opastettiin peittämään talveksi paleltumisen estämiseksi. Talvikunnossapitoon kiinnitettiin muutenkin huomiota. Ainakin polkujen ja niiden vierille sijoitettujen hautakivien paikat oli pidettävä lumettomina, jollei koko alueen puhdistamiseen riittänyt työvoimaa. Muistomerkin ympäristö tuli puhdistaa lumesta ja havuttaa. Sankarihaudat-opasvihkosessa annettiin suosituksia myös sankarihauta-alueilla käytettävistä kasvilajeista. Sopivia havupuulajeja olivat sembramänty, vuorimänty ja kuusi. Lehtipuista mainittiin koivu, pihlaja, orapihlaja, hopeapaju ja lehmus. Leikattavien pensasaitojen katsottiin soveltuvan suurehkoille hoidetuille hauta-alueille. Niitä tuli käyttää säästeliäästi, jotta ei syntyisi jäykkää kokonaisvaikutelmaa. Köynnökset soveltuivat elävöittämään muureja. Perennoja suositeltiin helppohoitoisina tuomaan jatkuvaa väri-iloa, jolloin yksivuotisia kukkaistutuksia ei tarvittaisi lainkaan. 1215 II Hallinto Hoitovelvoite, vastuut ja lainsäädäntö Sankarivainajien ja sotiin liittyvien muistomerkkien hoitamisvelvoite kuuluu ensisijaisesti seurakunnille ja kunnille. Seurakunnan on kirkkojärjestyksen mukaan pidettävä hautausmaa sen arvoa vastaavassa kunnossa. Vastuu hautausmaakulttuurista, kuten muustakin kulttuuriperinnöstä kuuluu kuitenkin kaikille, ja erilaiset yhdistykset, liitot ja yksityiset tahot ovat tervetulleita sitä jakamaan. Kirkkohallituksen, tuomiokapitulien ja Museoviraston kautta voi saada hautausmaakysymysten asiantuntijoiden yhteystietoja. Kunnostustoimenpiteitä tulee suunnitella yhteistyössä osallisten tahojen ja asiantuntijoiden kanssa. Sankaripatsaiden kunnostaminen, routavaurioiden korjaaminen, maanpinnan tasaukseen ja pintavesien johtamiseen liittyvät toimenpiteet, erilaisiin pinnoitteisiin liittyvät päätökset ja muutokset vaativat erillisen suunnitelman ja suunnittelijan sen tekijäksi. Hautausmaiden kunnostamiseen tarvittavaa asiantuntemusta on mm. hortonomeilla, maanmittaus- ja rakennusinsinööreillä, maisemaarkkitehdeilla sekä konservaattoreilla. Omainen voi pestä hautakiven hellävaraisesti itse, mutta muita kunnostustöitä ei saa tehdä. Nimien vahvistaminen, kultaus, kiven kiillotus tai muut vastaavat toimenpiteet kuuluvat seurakunnalle. Useassa seurakunnassa kivet pestään talkoilla kerran vuodessa. Paikoiltaan liikkuneista kivistä tulee ilmoittaa seurakunnalle, joka voi ryhtyä kunnostustoimiin. Emilia Mänttäri, Valkealan seurakunta Vanhat kirkkotarhat ovat historiallisia kokonaisuuksia, joiden muutokset on harkittava ja suunniteltava huolella. Tapani Lemminkäisen suunnittelema muistomerkki Valkealan kirkkopihan sankarihauta-alueella. 1316 Laura Tuominen, Museovirasto Kirkkolain suojelusäännökset koskevat myös kirkkopihaa sekä sen ja hautausmaan aitaa ja porttia. Elimäen 1952 valmistuneen sankarihauta-alueen ja sankaripatsaan on suunnitellut Aimo Tukiainen. Monen kirkkoympäristön ja hautausmaan puusto alkaa olla ikääntynyttä, ja uusiminen edel lyttää pitkäjänteistä suunnittelua. Periaatteena sekä kirkkopihojen suojelluilla alueilla että vanhoilla hautausmaa-alueilla tulee olla puuston varovainen maisemahoidollinen uudistaminen. Ase makaava-alueella ja toisinaan myös yleiskaava-alueella puiden kaatamiseen tarvitaan yleensä maankäyttö- ja rakennuslain (132/1999) mukainen, kunnan myöntämä maisematyölupa. Kirkkopihaan sekä sen ja hautausmaan aitaan ja porttiin sovelletaan samoja kirkkolain (1054/ 1993) erityissäännöksiä, jotka koskevat kirk koja ja kello tapuleita, siunaus- ja hautakappeleita sekä hautausmaalla sijaitsevia niihin rinnastettavia rakennuksia. Näiden säännösten mukaan ns. olennaisia muutoksia sisältävät suunnitelmat on alistettava kirkkohallituksen vahvistettaviksi. Säännökset koskevat ilman erillistä päätöstä vain ennen vuotta 1917 rakennettuja kirkollisia rakennuksia. Sankarihauta-alueet ovat kokonaistaideteoksia. Niiden suunnittelussa on otettu huomioon koko ympäröivä alue, myös maaston muodot, ja pyritty taiteelliseen ja harmoniseen kokonaisuuteen. Uuden nimi- tai ohjetaulun, opastepatsaan tai vastaavan tarve on siksi harkittava tarkoin. Uusi elementti ei saa kilpailla vanhan kanssa, vaan se tulee sovittaa ympäristöönsä. Uusi muistomerkki saattaa olla kirkkopihassa olennainen muutos, jonka suunnitelmat on kirkkolain 14 luvun 5 mukaan alistettava kirkkohallituksen vahvistettaviksi. Myös olemassa olevien patsaiden ympärillä olevien käytäväpinnoitteiden, aitarakennelmien tai muun vastaavan muuttaminen saattaa olla luonteeltaan kirkkopihan olennaista muuttamista. Myös palauttavat toimet saattavat aiheuttaa olennaisia muutoksia. Muinaismuistolain (295/1963) alaisia ovat muinaiset hautapaikat, jotka eivät ole seurakunnan hoidossa olevalla hautausmaalla. Sankarihautaalueita muinaismuistolaki ei siis tässä mielessä kosketa. Vanhojen kirkkojen käytössä olevilla kirkkomailla muinaismuistolaki tulee ottaa huomioon tehtäessä putki- ja kaapelikaivantoja ja vastaavia, sillä laki rauhoittaa kirkkomaahan liittyvien rakennusten ja rakenteiden kuten aidan, tapulin tms. jäännökset. Muinaismuistonäkökohdat on lisäksi erityisesti otettava huomioon niissä kirkoissa ja kirkkomailla, joiden tiedetään tai oletetaan sijaitsevan aikaisemman kirkon tai rautakautisen kalmiston paikalla. Näiltä osin muinaismuistolain säädökset on siis muistettava myös suunniteltaessa sankarihautojen ympäristöön liittyviä toimenpiteitä. Sankarihautoja, kuten kaikkia muitakin hautoja ja vainajien muistomerkkejä, koskevat hautarauhan rikkomiseen liittyvät rikoslain 12 :n säännökset. 1417 III Hoito Viheralueiden hoitosuunnitelma Sankarihautausmaiden hoidon taso on kohentunut sitä mukaa kun seurakuntiin on palkattu seurakuntapuutarhureita ja muuta ammattihenkilöstöä. Yleensäkin puistojen hoidon taso on viime vuosikymmeninä kohonnut. Sankarihautoja hoidetaan perinteitä kunnioit taen, mutta nykytekniikkaa hyväksi käyttäen. Alueen hoito vaatii kuitenkin tavanomaista enemmän käsityötä. Hoidosta tulisi laatia suunnitelma, joka kattaa säännöllisesti ja tarvittaessa tehtävät hoitotoimet sekä määrävuosina tehtävät hoitotoimet. Sankarihauta-alueilla voidaan soveltaa viheralueilla käytössä olevaa hoitoluokitusta, jossa alueet jaetaan hoitotason mukaan edustusviheralueisiin, käyttöviheralueisiin ja luonnonmukaisempiin käyttö- ja suojaviheralueisiin. Hoitoluokan valintaan vaikuttavat alueen kulutus, luonnonolosuhteet ja sijainti rakennetussa ympäristössä. Näin hoitotoimet eri alueilla voidaan määritellä tarkoituksenmukaisella ja kustannustehokkaalla tavalla. Sankarihautausmaan keskeiset osat voidaan olosuhteiden mukaan lukea edustusviheralueisiin tai hoidettuihin käyttöviheralueisiin. Hoidon tavoitteena on sankarihauta-alueen säilyminen sen arvoa vastaavassa kunnossa. Tämä merkitsee sitä, että alue on siisti, kasvillisuus elinvoimainen, muis tomerkit ja rakenteet moitteettomassa kunnossa ja että alue on viihtyisä ja turvallinen. Laura Tuominen, Museovirasto Karkkilan sankarihauta-alue sijaitsee lounaaseen viettävässä rinteessä kirkon ja vanhan kirkkomaan alapuolella. Kesän 2006 kunnostukseen kuului mm. tyynykivien oikaisu ja puhdistus. 1518 Oulun sankarihauta-alueen ovat suunnitelleet arkkitehdit Tarja Salmio-Toiviainen ja Esko Toiviainen. Alue on peruskorjattu vuonna Kuvanveistäjä Oskari Jauhiaisen suunnittelema yhteismuistomerkki Taistelu on päättynyt on valmistunut vuonna Nurmikon hoito Nurmikon elinvoimaisuudes ta huolehditaan niin, että se kulutuksesta huolimatta on yleisilmeeltään aina siisti. Se kunnostetaan keväisin ja syksyisin, sitä lannoitetaan, leikataan, rajataan ja kastellaan säännöllisesti. Viljavuustutkimus tehdään määrävuosin. Tarvittaessa nurmikko paikataan. Keväällä nurmikolle kuulumattomat ainekset poistetaan, talvituhosienten ja jääpoltteen aiheuttamat vauriot korjataan ja paikataan, ja nurmikko lannoitetaan. Mahdollisten paikkausalojen tulee liittyä luontevasti ympäristöönsä. Lannoite ja kalkki levitetään tasaisesti. Nurmikon kuuluu olla tasavärinen. Kastelu aloitetaan ennen kuin nurmikko alkaa kulottua. Hoitosuunnitelmassa määritellään alueelle sopiva nurmikon pituus. Hoitonurmikko leikataan tasaisesti yhdestä kahteen kertaan viikossa, keskeisillä alueilla voimakkaan kasvun aikana useamminkin. Nurmikkoa ei tulisi leikata yli kolmannesta korren pituudesta. Muistomerkkien ympärykset ja rakenteiden reunat viimeistellään ja rajaukset tehdään siististi. Kasvijäte kerätään pois, ja rikkakasvit kitketään tarvittaessa. Sammaloituva nurmikko saattaa vaatia ilmastointia, kalkitusta ja lannoitusta. Maatumattoman kuitukerroksen muodostumista ehkäistään nurmikon pystyleikkuulla. Ennen lumen tuloa pudonneet lehdet haravoidaan pois. 16 Istutukset Sankarihautausmaiden kasvivalikoima on aikojen kuluessa muuttunut sen mukaan mitkä on koettu hyväksi ja mitä on ollut saatavilla. Haudoilla käytetään tavallisimmin kesäkukkia tai ryhmäruusuja. Helppohoitoisten perennaistutusten käyttöä kannattaa lisätä silloin, kun se sopii alueen luonteeseen. Hautojen istutusalat kunnostetaan keväällä. Kuolleet kasvit ja rikkakasvit poistetaan. Määrävuosina kasvualustasta teetetään analyysi, jonka mukaan alustaa lannoitetaan ja kalkitaan. Tarvittaessa kasvualusta vaihdetaan. Puiden juuret poistetaan, maa kuohkeutetaan ja multaa lisätään tarvittaessa. Olosuhteiden salliessa ensimmäiset kukat tuodaan haudoille kaatuneiden muistopäiväksi. Kesä- Rafael Blomstedtin suunnittelema Espoon sankarihauta-alue sijaitsee lähellä tuomiokirkkoa. Kuvanveistäjä Carl Wilhelms suunnitteli viisi metriä korkean yhteismuistomerkin. Harri Palo, kirkkohallitus Tommi Heinonen, Espoon ev.lut. seurakuntayhtymä19 Laura Tuominen, Museovirasto Tuusulan järvimaisemassa sijaitseva sankarihauta-alue on toteutettu Ola Mannströmin, Ilmari Wirkkalan ja Veikko Larkaksen suunnitelmien pohjalta. Paluuton tie -muistomerkin tekijä on Rakel Koivisto. kukkien istutus alkaa maan etelä- ja keskiosissa yleensä kesäkuun 10. päivän tienoilla. Oikeaan istutussyvyyteen tulee kiinnittää huomiota. Kastelulla huolehditaan kasvien elinvoimaisuudesta. Kastelun aiheuttamat valumat siistitään. Lakastuneet kasvinosat poistetaan, ja kuivuneet kukat nypitään pois, jotta kasviin muodostuisi uusia nuppuja. Huonokuntoiset kasvit vaihdetaan tarvittaessa. Perennaistutukset jaetaan ja istutetaan uudelleen muutaman vuoden välein. Rikkakasvit kitketään hoitosuunnitelmassa määritellyn hoitotason mukaisesti. Kasveja lannoitetaan tarpeen mukaan. Syksyllä alue siistitään, tehdään talvisuojaukset, ja alue laitetaan talvikuntoon hoitosuunnitelman mukaisesti. Käytävät Kulkuväylien tulee olla turvallisia ja siistejä. Keväällä kulkuväylät siistitään. Hiekoitushiekka kerätään pois laatoilta, kiveyksiltä ja portailta. Sorapintaiset käytävät tasoitetaan, painumat täytetään, eroosiovauriot korjataan ja pintavesikourut puhdistetaan. Pahempien vaurioiden korjaaminen edellyttää kunnollista teknistä toteutusta. Sorapintaisten käytävien paikkauksissa käytetään samaa kiviainesta kuin käytävällä oleva pinnoite. Käytävät kantataan kerran tai kaksi kertaa vuodessa. Rikkakasveja torjutaan mekaanisesti tai liekittämällä. Käytäviltä roskat ja kasvijätteet poistetaan. Pintavesien johtamisen kannalta on tärkeää säilyttää käytävän oikeanlainen profiili. Hoitosuunnitelmassa määritellään talvella kunnossapidettävät kulkuväylät. Kunnossapidettävien alueiden hoitotason tulee olla olosuhteisiin ja alueen käyttöön nähden riittävää. Erityistä huomiota kiinnitetään portaiden ja luiskien liukkauden torjuntaan. Talvella kunnossapidettävät käytävät merkitään syksyllä aurausmerkein. Kunnossapidon piiriin kuulumattomat kulkuväylät tulisi merkitä selvästi. Muistomerkkien hoito Sankarihauta-alueiden hautakivien rivistöt ovat ryhdikkäitä ja kaikki kivet samankuntoisia ja samanarvoisia. Sankarihautausmaita perustettaessa seurakunnat ja kunnat yhdessä päättivät, mitä tietoja menehtyneistä kirjataan hautakiveen, eli tiedot vaihtelevat paikkakuntakohtaisesti. Vaikka vanhoilla hautausmailla sankarihautausmaaalueet ovat suhteellisen nuoria, saa niiden ikä jo näkyä, eikä alueita kannata ylikorjata. Liian voimakkaat puhdistusmenetelmät kuluttavat kivien pintaa. Nimiä voi vahvistaa harkitusti, mutta useimmiten tekstit ovat kaiverrettuja, joten puhtaassa kivessä ne erottuvat valon ja varjon avulla kauniisti. Hautamuistomerkkien hyvä hoito on säännöllistä ylläpitoa. Hoidon pitkäaikainen laiminlyönti voi aiheuttaa isoja ongelmia, jotka vaativat järeitä kunnostustoimenpiteitä. 1720 Kauniisti ikääntyneitä kivisiä ristejä Muurlassa. Jäkälää ei tarvitse poistaa joka vuosi perusteellisesti, hoidetut istutukset yhdessä vanhan kiven kanssa kertovat ajan kulumisesta. Muistomerkeissä on pyritty korkeaan taiteelliseen tasoon. Sankaripatsasta tulee kohdella kuten julkista patsasta tai veistosta. Ulkoveistokset tarvitsevat jatkuvaa huolenpitoa ja välillä vaativampia kunnostustöitä. Ehjille graniittisille muistomerkeille riittää usein vuosittainen pesu pehmeillä harjoilla ja lämpimällä vedellä. Tarpeen vaatiessa voi pesuveteen lisätä muutaman tipan käsitiskiainetta, joka poistaa rasvaista kaupunkilikaa ja kasviperäistä likaa. Likainen pinta on hyvä kasvualusta leville ja jäkälille. Kivi kostutetaan kunnolla ennen pesua, jolloin pehmennyt lika on helpompi poistaa. Kemikaaleja ei ole syytä käyttää, ne voivat vahingoittaa ympäröivää kasvillisuutta. Lopuksi kivi tulee huuhdella runsaalla vedellä. Erityistä varovaisuutta tulee noudattaa kiillotetuissa kivissä, väärät toimenpiteet voivat naarmuttaa tai himmentää pintaa. Hautakiville riittää useimmiten myös vuosittainen hellävarainen pesu, paine- tai hiekkapesu ei ole niille tarpeen. Puiset ristit taas on syytä maalata tarpeen mukaan. Nimien vahvistaminen säännöllisesti on monilla paikkakunnilla perinne. Nimien maalaamiseen sopivat taiteilijaöljyvärit. Jos sankaripatsaissa on irtoavia osia, värjäytymiä tai se on liikkunut paikoiltaan, on tarpeen harkita kunnostustoimenpiteitä. Hautakivien ongelmina ovat usein niiden liikkuminen ja painuminen, joskus maanpinnan kohoaminen. Sankarihautausmaiden yhteismuistomerkit ovat niin keskeisiä, että niiden talvisuojaus on hankalaa. Sen sijaan yksityishenkilöiden kalkkikivisiä tai marmorisia hautamuistomerkkejä suojataan joskus talven ajaksi hyvin tuulettuvalla vedenpitävällä suojalla. Liisa Ahola, Muurlan seurakunta Jaakko Ojala, Köyliön seurakunta Puhtaat kivet suorissa riveissä Arvid Tolletin suunnittelemalla Köyliön sankarihautausmaalla. 18 Kivet on vuonna 2007 asennettu yhteiseen pohjakiveen. Näytä lisää
KUKKIVA HAMINA. VIIMEISIN PÄIVITYS 4.3.2014 Haminan kaupunki
KUKKIVA HAMINA K e s k u s t a n r a k e n n e t u n y m p ä r i s t ö n o h j e i s t o VIIMEISIN PÄIVITYS 4.3.2014 Haminan kaupunki SISÄLLYS Yleistä 1 Ohjelman perusta... 1 Tavoite 1 Toimintatavat 1 Lisätiedot Evankelisluterilaisen kirkon seurakuntien hautausmaa-alan nimikkeistö
Evankelisluterilaisen kirkon seurakuntien hautausmaa-alan nimikkeistö LUKIJALLE Hautausmaa-alan nimikkeistö on laaja. Eri puolella Suomea voi samalla nimityksellä olla monta eri merkitystä. Toisaalta taas Lisätiedot NOKIAN SIUNAUSKAPPELI
NOKIAN SIUNAUSKAPPELI TAMPEREEN TEKNILLINEN YLIOPISTO RAKENNETUN YMPÄRISTÖN TIEDEKUNTA ARKKITEHTUURIN LAITOS TARKASTAJA: ILMARI LAHDELMA DIPLOMITYÖ RIIKKA KESKINEN 27.5.2009 2 Johdanto Olen aina pitänyt Lisätiedot MARSALKKA MANNERHEIMIN SYNNYINSIJOILLA
MAISEMANHOITOSUUNNITELMAT 2014 ASKAISTEN MAISEMANHOITOSUUNNITELMA 1 MARSALKKA MANNERHEIMIN SYNNYINSIJOILLA Askaisten maisemanhoitosuunnitelma KATRI SALMINEN Matka kylämaisemaan -hanke ASKAISTEN MAISEMANHOITOSUUNNITELMA Lisätiedot Pien-Toijolan talomuseo Hoitosuunnitelma
1 Pien-Toijolan talomuseo Hoitosuunnitelma Marko Huttunen 050-530 6300 Arkkitehtitoimisto Livady Hämeentie 4 C 11 00530 HELSINKI puh 09-348 70501 fax 09-348 70502 huttunen@livady.fi Pien-Toijola vuonna Lisätiedot KOTIMAISIA PUISTOJA JA PUUTARHOJA. Karlbergin kartanon puutarha vuonna 1920. Museoviraston kuva-arkisto.
KOTIMAISIA PUISTOJA JA PUUTARHOJA Karlbergin kartanon puutarha vuonna 1920. Museoviraston kuva-arkisto. 54 55 AULANKO HÄMÄLÄISESTÄ KULTTUURIMAISEMASTA MODERNISAATION MONUMENTIKSI Taneli Eskola, taiteen Lisätiedot Kylä kahden tien välissä Aurajoen syleilyssä AUVAISTEN KYLÄN MAISEMASUUNNITELMA KATRI SALMINEN KYLÄMAISEMA KUNTOON
1 Kylä kahden tien välissä Aurajoen syleilyssä AUVAISTEN KYLÄN MAISEMASUUNNITELMA KATRI SALMINEN KYLÄMAISEMA KUNTOON 2 Kylämaisema kuntoon hanke ProAgria Länsi-Suomi ry / MKN Maisemapalvelut Katri Salminen, Lisätiedot Pyhäjärveläiset metsät antoivat rahaa ja leipää
Maanantaina 24. huhtikuuta 2006 Pyhäjärveläisyyden vaalija Karjalan puolustaja N:o 4 51. vuosikerta Pyhäjärveläiset metsät antoivat rahaa ja leipää Entisen kotipitäjämme metsäpinta-ala oli n. 34 000 ha. Lisätiedot Iloranta 22.10.2009 Kuis sit tehdään -ohjeita kyliin
Iloranta 22.10.2009 Kuis sit tehdään -ohjeita kyliin Sirkka Köykkä 1. MAISEMARAKENNE Maisema rakentuu ekologisista perustekijöistä: kallio- ja maaperästä, vesistöistä, ilmastosta ja elollisesta luonnosta. Lisätiedot RAKENNUSTAPAOHJEET A N T T I L A N M Ä K I
RAKENNUSTAPAOHJEET A N T T I L A N M Ä K I TEKNINEN JA YMPÄRISTÖTOIMIALA / MAANKÄYTTÖ 10.06.2009 YLEISTÄ 3 TAVOITTEET HISTORIA 4 YMPÄRISTÖÄ JA PIHOJA KOSKEVAT OHJEET 5 YMPÄRISTÖN LUONNE JA PERINTEINEN Lisätiedot MUSTIALAN VIHERALUESUUNNITELMAN TYÖSELOSTE/PUISTOINVENTOINTI
Hämeen ammattikorkeakoulu/mustialan maatalousoppilaitos Alkuperäinen suunnitelma Tarja Jaakkola 2003 Päivitetty 28.1.2011 MUSTIALAN VIHERALUESUUNNITELMAN TYÖSELOSTE/PUISTOINVENTOINTI YLEISTÄ SUUNNITELMASTA Lisätiedot KESTÄVÄ EKOLOGINEN ASUINTALO
K Ä Y T Ä N T Ö Ä 6 9 KESTÄVÄ EKOLOGINEN ASUINTALO Bruno Erat Maailmanlaajuisesti noin puolet energiankulutuksesta liittyy rakentamiseen. Raaka-aineiden hankinta ja kuljettaminen jalostettaviksi, rakennusmateriaalien Lisätiedot RAKENNUSTAPAOHJEET A N T T I L A N M Ä K I TEKNINEN JA YMPÄRISTÖTOIMIALA / MAANKÄYTTÖ 23.03.2009 / VAHVISTETTU 00.00.2009
RAKENNUSTAPAOHJEET A N T T I L A N M Ä K I TEKNINEN JA YMPÄRISTÖTOIMIALA / MAANKÄYTTÖ 23.03.2009 / VAHVISTETTU 00.00.2009 YLEISTÄ 3 TAVOITTEET HISTORIA 4 YMPÄRISTÖÄ JA PIHOJA KOSKEVAT OHJEET 5 YMPÄRISTÖN Lisätiedot Rakennusperintö suojelun kohteena...3
Rakennusperintö suojelun kohteena Lukijalle...2 Rakennusperintö suojelun kohteena...3 Rakennusten suojelu...4 Osallistujat...4 Lait ja säädökset...5 Kaavoittaminen rakennussuojelun välineenä...7 Inventoinnit Lisätiedot KEIMOLAN GOLFYHTEISÖN JULKAISU 1 2015
KEIMOLAN GOLFYHTEISÖN JULKAISU 1 2015 V U O S I K I R J A 2 0 15 YHTEISVASTUU OPEN 2015 Keimola Golf 25.5.2015 Yhteisvastuu 2015 tukee apua tarvitsevia ihmisiä Suurella sydämellä -vapaaehtoistoiminnan Lisätiedot ARKEOLOGISTEN HAUTAKAIVAUSTEN TUTKIMUSMENETELMÄT
ARKEOLOGISTEN HAUTAKAIVAUSTEN TUTKIMUSMENETELMÄT Toimittaneet Kati Salo ja Marianna Niukkanen 1 Arkeologisten hautakaivausten tutkimusmenetelmät To i m i t ta n e e t K at i S a l o j a M a r i a n n Lisätiedot SUUNNITTELU- JA RAKENTAMISOHJEET ASUNTOALUEILLE
SUUNNITTELU- JA RAKENTAMISOHJEET ASUNTOALUEILLE YLEINEN OSA (osa 1) Hyväksytty rakennuslautakunnassa 11.10.2001 O s a 1 Y L E I N E N O S A 1 YLEISTÄ 2 SUUNNITELMAT Näillä ohjeilla pyritään ohjaamaan asuntojen Lisätiedot Hyvä tästä vielä tulee. Perinnerakennusmestarin parhaat vinkit
Hyvä tästä vielä tulee Perinnerakennusmestarin parhaat vinkit Kuva: Eija Haapalainen, Pirkanmaan maakuntamuseo Hyvä tästä vielä tulee Perinnerakennusmestarin parhaat vinkit Tapani Koiranen Mari Imppola Lisätiedot Kylien rakentamistapaohjeet Kuis sit tehdään -ohjeita kyliin
Kylien rakentamistapaohjeet Kuis sit tehdään -ohjeita kyliin Sirkka Köykkä Rakennushankkeessa toimivat joutuvat tehtävissään ratkaisemaan monitahoisia ongelmia: on pohdittava yhtäaikaisesti useita asioita Lisätiedot Venla Vuorela. Vanhan talon henki. Neuvoja vanhojen puurakennusten hoitoon
Venla Vuorela Vanhan talon henki Neuvoja vanhojen puurakennusten hoitoon Euroopan maaseudun kehittämisen maatalousrahasto: Eurooppa investoi maaseutualueisiin Pohjois-Karjalan TE-keskus on rahoittanut Lisätiedot Parturi-kampaamo- Raija Pastell-Fält Puh. gsm 02-767 3533, 050 347 8448 Tolmintie 4, YPÄJÄ
YPÄJÄLÄINEN YPÄJÄN TAKSI Puh. (02) 727 1180 Kunnallinen ja seurakunnallinen tiedotuslehti Jaetaan kaikkiin talouksiin Ypäjällä HEINÄKUU 2010 Parturi-kampaamo Outi Perho Katinhännäntie 298, 32140 Ypäjä Lisätiedot Tikkurilan. Kerrostalorakentamisen uudet ideat. Tikkurilan asiakaslehti. nro 1 huhtikuu 2011
Tikkurilan Tikkurilan asiakaslehti nro 1 huhtikuu 2011 Kerrostalorakentamisen uudet ideat KEVÄT TULEE HUOLEHDI PINNOISTA ZEN JA Tunto Kivi SISÄLTÖ 4 Helsinki hakee uusia ideoita kerrostalorakentamiseen Lisätiedot Kohti Pyhää. Uskontojen kohtaaminen kirkollisissa toimituksissa. Suomen ev.-lut. kirkon julkaisuja Kirkko ja toiminta
Kohti Pyhää Uskontojen kohtaaminen kirkollisissa toimituksissa Suomen ev.-lut. kirkon julkaisuja Kirkko ja toiminta 2 Kohti Pyhää Uskontojen kohtaaminen kirkollisissa toimituksissa Suomen ev.-lut. kirkon Lisätiedot LAKANIEMEN KYLÄN MAISEMANHOITOSUUNNITELMA
LAKANIEMEN KYLÄN MAISEMANHOITOSUUNNITELMA 2003 HAPENES Järviseudun kylien kehittämishanke Marja Vainionpää, marraskuu 2003 SISÄLLYSLUETTELO 1 LÄHTÖTILANTEEN KARTOITUS... 2 1.1 Johdanto... 2 1.2 Maaseudun Lisätiedot Mikkeli on. matkustajan keidas. Matkakeskus antaa joukkoliikenteelle potkua. Vesistölämpö 1 / 2008. vesijumppaaja Sirkka-Liisa Mustoselta.
ALANSA YKKÖNEN 1 / 2008 Vesistölämpö on Lieksan urheiluopistolle korjattu uimahalli hyvä saa ysin ratkaisu, vesijumppaaja Marko Ruti Sirkka-Liisa sanoo. Mustoselta. sivulla sivu 38 36 Asemakaavasta hyvät Lisätiedot SAVIRAKENNUKSET JA NIIDEN KORJAAMINEN
SAVIRAKENNUKSET JA NIIDEN KORJAAMINEN Vanhojen ja uusien savirakennusten puolesta Teuvo Ranki Rakennusarkkitehti Turku 2007 SISÄLLYS Sivu Lukijalle 3 Savirakentamista muinaisuudesta tulevaisuuteen 4 Savi Lisätiedot Liite 3 Kaivon huolto ja kunnostus. Yleistä. Kaivon kuntokartoitus
LIITE 3/1 Liite 3 Kaivon huolto ja kunnostus 1 Yleistä Huolto- ja kunnostustoimenpiteiden määrä ja laatu riippuvat siitä, onko kysymyksessä käytössä oleva huollettu kaivo, vaiko käyttämätön tai puutteellisesti Lisätiedot SEURANTALO PAIKALLISENA VOIMAVARANA: seurantalojen toimintaa ja korjausprojekteja Uudellamaalla
SEURANTALO PAIKALLISENA VOIMAVARANA: seurantalojen toimintaa ja korjausprojekteja Uudellamaalla Suomen Kotiseutuliiton tutkimusraportti Tapani Sainio SISÄLLYS JOHDANTO...3 Taustaa tutkimukselle...3 Tietoa Lisätiedot Uusi sisustuskonsepti Tikkurilan Duett. Forumin P-hallin peruskunnostus. Korjausrakentaminen: teollista toimintaa, aitoa palvelua?
Ratkaisuja rakentamisen ammattilaisille 1/2015 Korjausrakentaminen: teollista toimintaa, aitoa palvelua? Forumin P-hallin peruskunnostus Uusi sisustuskonsepti Tikkurilan Duett PÄÄKIRJOITUS 28 Forumin pysäköintihallin Lisätiedot Katse kotiin tietoa toimivasta asumisesta. Invalidiliitto
Katse kotiin tietoa toimivasta asumisesta Invalidiliitto Katse kotiin tietoa toimivasta asumisesta Toimittanut: Marika Nordlund Invalidiliiton esteettömyysprojekti 2008 Kansi ja piirrokset: Ari Niskanen Lisätiedot 2016 © DocPlayer.fi Yksityisyyskäytäntö | Palveluehdot | Palaute